191 ทลายอีกแก๊งปลอมเอกสาร-ซิวแม่เล้าแชตไลน์ส่งด.ญ.ต่ำกว่า 18 ค้ากาม (คลิป)
ผู้การโจ๊ก นำทีมแถลงรวบ 2 ผู้ต้องหาปลอมวุฒิการศึกษา-บัตรข้าราชการตำรวจปลอม คิดเรตราคา 800-2,000 บาท สารภาพเปิดร้านถ่ายรูปบังหน้าที่สมุทรสาคร ทำมา 2 เดือน เผยมีลูกค้านำไปใช้อ้างตัวเป็น ร.ต.อ. เบ่งขนต่างด้าวเข้าเมืองมาแล้ว ส่วนอีกคดีจับแม่เล้าวัย 21 แชตไลน์ส่งเด็กต่ำกว่า 18 ค้ากาม,เมื่อเวลา 12.00 น. วันที่ 13 พ.ค.60 ที่ห้อง ศปก.กก.สายตรวจ ถนนวิภาวดี พล.ต.ต.สุรเชษฐ์ หักพาล ผบก.สปพ. พ.ต.อ.สำราญ นวลมา รอง ผบก.สปพ. พ.ต.อ.จักรเพชร เพชรพลอยนิล ผกก.สายตรวจ บก.สปพ. พร้อมเจ้าหน้าที่ บก.สปพ. และเจ้าหน้าที่ สภ.เมืองสมุทรสาคร ร่วมแถลงข่าวจับกุม แก๊งปลอมเอกสารราชการ วุฒิการศึกษา ใบอาวุธปืน (ใบ ป.4) ส่งขายออนไลน์ทั่วประเทศ มีผู้ต้องหา 2 ราย คือ นายนิธิภัทร์ ใจดี อายุ 52 ปี ชาว จ.กาญจนบุรี และนายสท้าน รอดพันธ์ อายุ 44 ปี ชาว จ.สมุทรสาคร พร้อมของกลาง หนังสือปลอมผลการเรียนหลายสถานการศึกษา ตั้งแต่ระดับ ปวช. ระดับ ม.ปลาย ถึง ป.ตรี แท่นปั๊มรูปตราสถาบันการศึกษา(ราชภัฏนครปฐม) 1 แท่น และคอมพิวเตอร์ตั้งโต๊ะและอุปกรณ์ ใช้ในการตัดต่อ 1 เครื่อง จับกุมบริเวณ ร้านถ่ายรูป กีน่าโฟโต้เอ็กเพรส เลขที่ 93/90 ม.7 ต.ท่าทราย อ.เมือง จ.สมุทรสาคร เมื่อวันที่ 12 พ.ค.ที่ผ่านมา,พล.ต.ต.สุรเชษฐ์ เปิดเผยว่า เจ้าหน้าที่สืบทราบว่าแก๊งดังกล่าว มีพฤติกรรมรับปลอมแปลงเอกสารหลายอย่าง โดยเปิดเป็นร้านถ่ายภาพ กีน่าโฟโต้เอ็กเพลส จ.สมุทรสาคร จึงนำกำลังลงพื้นที่ เข้าจับกุมนายนิธิภัทร์ เจ้าของร้าน พร้อมของกลางทั้งหมด นายนิธิภัทร์ รับสารภาพว่า ปลอมเอกสารจริง ซึ่งแบ่งหน้าที่กับนายสท้าน วินจักรยานยนต์รับจ้าง บริเวณวิน ยู นิคอร์ด โดยนายสท้าน จะรับงาน จากนายหน้ามาสั่งมาทางไลน์ หรือเฟซบุ๊กให้ตนทำปลอมอีกทอดหนึ่ง ทำมาประมาณ 2 เดือน กว่า 20 ฉบับ คิดราคา ใบอนุญาตใช้อาวุธปืน (ใบ ป. 4) 1,500 บาท บัตรข้าราชการตำรวจ 1,500 บาท ผลการศึกษา ม.3 800 บาท ม.ปลาย 900 บาท ปวช.และประกาศนียบัตร 2,000 บาท คิดค่าส่งไปรษณีย์เพิ่ม 50 บาท แจ้งข้อหา ร่วมกันปลอมเอกสารราชการ นำตัวส่ง สภ.เมืองสมุทรสาคร,พล.ต.ต.สุรเชษฐ์ เปิดเผยต่อไปว่า นอกจากนี้ มีการตรวจสอบคอมพิวเตอร์ พบหลักฐานเป็นไฟล์ภาพตัดต่อบัตรข้าราชการตำรวจปลอมหลายใบ ในจำนวนนี้พบบัตรที่ปลอมแล้วนำไปการกระทำความผิด เมื่อวันที่ 15 มี.ค. 56 ที่ด่านตรวจคนเข้าเมือง จ.ตาก จับกุมนายปิยะพงษ์ หรือเอก ศรีโสภา ปลอมตัวและใช้บัตรข้าราชการปลอม ยศ ร.ต.อ. ตำแหน่งรอง สว. ภ.จว.ลำปาง เพื่อให้สามารถลักลอบขนแรงงานเถื่อนเข้าเมืองได้โดยสะดวก หลังจากนี้จะทำการขยายผลจับเครือข่ายต่อไป.,ผู้สื่อข่าวรายงานอีกว่า ต่อมาเมื่อเวลา 12.30 น. พล.ต.ต.สุรเชษฐ์ หักพาล ผบก.สปพ. พ.ต.อ.สำราญ นวลมา รอง ผบก.สปพ. พ.ต.ท.ปียรัช เวสสะโกศล สว.งานสายตรวจ3 และเจ้าหน้าที่ บก.สปพ. แถลงผลการจับกุม น.ส.แพรว (นามสมมุติ) อายุ 21 ปี แม่เล้า ที่ค้ามนุษย์ จับกุมบริเวณโรงแรมย่านเลียบทางด่วนรามอินทรา ถนยโยธินพัฒนา แขวงคลองจั่น เขตบางกะปิ,พ.ต.ท.ปียรัช เปิดเผยว่า เจ้าหน้าที่สืบทราบว่าผู้ต้องหา มีพฤติกรรมจัดหาหญิงสาวและเยาวชน อายุต่ำกว่า 18 ปี ทางแอปพลิเคชันไลน์ ซึ่งสามารถชงเหล้า นั่งคุย หรือหากบริการทางเพศ คิดค่าบริการครั้งละ 5,000-6,000 บาท จึงส่งสายลับติดต่อ น.ส.แพรว จึงพาหญิงสาว 4 คน อายุ 15 ปี อายุ 17 ปี และอายุ 19 ปี 2 คน มาที่โรงแรมดังกล่าว เจ้าหน้าที่จึงแสดงตัวจับกุม ซึ่ง น.ส.แพรว ให้การปฏิเสธ แจ้งข้อหา ค้ามนุษย์ นำตัวส่งพนักงานสอบสวน สน.โชคชัย ดำเนินคดีต่อไป.
ผู้การโจ๊ก นำทีมแถลงรวบ 2 ผู้ต้องหาปลอมวุฒิการศึกษา-บัตรข้าราชการตำรวจปลอม คิดเรตราคา 800-2,000 บาท สารภาพเปิดร้านถ่ายรูปบังหน้าที่สมุทรสาคร ทำมา 2 เดือน เผยมีลูกค้านำไปใช้อ้างตัวเป็น ร.ต.อ. เบ่งขนต่างด้าวเข้าเมืองมาแล้ว
ปลอมเอกสาร,ปลอมวุฒิการศึกษา,ผู้การโจ๊ก,จับแม่เล้าค้ากาม,ตำรวจ 191